สวัสดีค่ะ คือเรากินยาคุมแผงที่สองอยู่ แบบ28เม็ด แต่ละเม็ดกินช่วงเวลาใกล้ๆกันทุกครั้ง แต่พอถึงเม็ดที่22 23 24 ลืมกินยาค่ะ แล้วมีเพศสัมพันธ์กับแฟนวันที่24-25แบบไม่ได้ใส่ถุง(หลั่งนอก) จะท้องไหมคะ คือเป็นเม็ดทีอยู่ในช่วง7วันก่อนมีประจำเดือนพอดี เราไม่รู้ว่า7เม็ดที่เราลืมกินจะมีผลต่อการป้องกันไหม แล้วถ้ามีผล เราจะกินยาคุมฉุกเฉินในวันที่26ยังทันอยู่ไหม หรือไม่จำเป็นต้องกิน
สวัสดีค่ะ การรับประทานยาเม็ดคุมกำเนิด (Oral contraceptive pills) โดยทั่วไปมีทั้งแบบ 21 และ 28 เม็ด โดยที่ส่วนใหญ่จะใช้เป็นแบบฮอร์โมนรวม คือตัวเม็ดที่เป็นฮอร์โมน จะมีตัวยาเท่ากันทั้งหมด ส่วนแบบ 28 เม็ด ซึ่งจะมีตัวยาฮอร์โมนที่ใช้ในการคุมกำเนิด จริงๆ 21-24 เม็ดแรก อีก 4-7 เม็ด จะเป็นวิตามินบำรุงค่ะส่วนแบบ 21 เม็ดจะเป็นฮอร์โมนทั้งหมด เมื่อทานครบเเล้วให้เว้นไปอีก 7 วันท้ังนี้ถ้าเป็นแบบ แผง 28 เม็ด อาจต้องเช็คเพื่อความเเน่ใจค่ะ ถ้าเป็นเม็ดที่เป็นวิตามินหรือเม็ดแป้ง อาจไม่ได้ส่งผลกระทบต่อประสิทธิภาพในการคุมกำเนิดค่ะ เเต่เเค่นับวันให้ถูกต้อง เเล้วเริ่มแผงถัดไปให้ถูกค่ะแต่ถ้าเป็นเม็ดที่เป็นฮอร์โมน เเล้วลืมรับประทาน 3 เม็ด เช่นนี้ ประสิทธิภาพในการคุมกำเนิดคือ ต่ำลงมากค่ะ เเนะนำให้หยุด เเล้วรอจนกว่าประจำเดือนจะมา ค่อนเริ่มแผงใหม่ เพื่อเป็นการยืนยันว่าไม่มีการตั้งครรภ์ค่ะเนื่องจาก เมื่อมีการลืมรับประทานยาเกิดขึ้น สิ่งที่เกิดขึ้น คือ ระดับของฮอร์โมนในร่างกายอาจเกิดการเปลี่ยนเเปลง คือ ลดต่ำลง อาจกระทบต่อความสามารถในการยับยั้งการตกไข่ ดังนั้น ถ้าลืมเม็ดที่เป็นฮอร์โมน จึงถือว่ามีความเสี่ยสูงขึ้นเล็กน้อยที่อาจจะทำให้เกิดการตั้งครรภ์ขึ้นได้ค่ะทั้งนี้การใช้ยาคุมกำเนิด ถึงเเม้ว่ารับประทานอย่างสม่ำเสมอ ก็ยังสามารถมีโอกาสตั้งครรภ์ (Failure rate) ได้ประมาณ 0.5/1000 ดังนั้น การที่ระดับยาในร่างกายมีการเปลี่ยนแปลงจากการลืมรับประทานยา อาจเพิ่มโอกาสการตั้งครรภ์ได้ค่ะ ส่วนยาคุมฉุกเฉิน ถ้าเป็นกรณีเม็ดฮอร์โมนอาจลองรับประทานยาคุมฉุกเฉิน ภายใน 72 ชั่วโมง หลังจากเกิดเหตุการณ์วันเเรก ซึ่งถ้าผ่านมา 7 วัน เเล้วเป็นเม็ดฮอร์โมนจริง อาจจะช้าเกินไปค่ะ